Diari Oficial de la Generalitat Valenciana


Sumari del DOGV 7579, del 27-07-2015 (2015/6782)

DECRET 118/2015, de 24 de juliol, del Consell, pel qual acorda el cessament i nomenament de membres del Consell d'Administració de l'Entitat Pública de Sanejament d'Aigües Residuals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7579

Data del DOGV
:   27-07-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/6782


Data del document
:   24-07-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Entitat Pública de Sanejament d'Aigües Residuals de la Comunitat Valenciana

DECRET 118/2015, de 24 de juliol, del Consell, pel qual acorda el cessament i nomenament de membres del Consell d'Administració de l'Entitat Pública de Sanejament d'Aigües Residuals de la Comunitat Valenciana. [2015/6782]  
L'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell, establix que l'òrgan de govern i administració de l'Entitat de Sanejament d'Aigües és el Consell d'Administració, integrat per un president, un vicepresident, si pertoca, i onze vocals.  
  
Amb caràcter nat, exercix la Presidència el titular de la conselleria a què estiga adscrita l'Entitat de Sanejament d'Aigües.  
Els onze vocals són nomenats pel Consell de la manera següent: sis d'ells en representació de l'Administració de la Generalitat, nomenats a proposta del president del Consell d'Administració, un dels quals podrà ser designat per a exercir les funcions de vicepresident; quatre d'ells, en representació de l'Administració local, nomenats a proposta de la Federació Valenciana de Municipis i Províncies, tres dels quals han de representar cada una de les tres diputacions provincials; i un en representació de l'Administració de l'Estat, a proposta del delegat del Govern a la Comunitat Valenciana.  
Els vocals exercixen les seues funcions per un període de quatre anys, i poden ser nomenats una o més vegades per períodes de la mateixa duració. Tot això sense perjuí de la possibilitat de ser remoguts en qualsevol moment, a proposta de les administracions respectives, i del seu dret a dimitir o renunciar a la seua condició. En estos casos, els vocals que els substituïsquen exerciran les seues funcions pel temps que reste fins a completar el període de quatre anys.  
A estos efectes, la nova composició del Consell operada pel Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, reforma l'organització bàsica de l'Administració autonòmica valenciana, modificant el nombre, denominació i competències de les conselleries existents, i creant la Conselleria d'Agricultura, Medi Ambient, Canvi Climàtic i Desenvolupament Rural, a la qual s'assignen les competències en matèria de recursos hídrics.  
A la vista de l'anterior, es fa necessari designar els vocals que, en representació de la Generalitat, han de formar part del Consell d'Administració de l'Entitat Pública de Sanejament d'Aigües Residuals de la Comunitat Valenciana.  
Per tot això, de conformitat amb l'article 17.b de la Llei 5/1983, de 30 de desembre, de la Generalitat, del Consell, i d'acord amb la proposta efectuada per la presidenta del Consell d'Administració de l'Entitat Pública de Sanejament d'Aigües Residuals de la Comunitat Valenciana, a proposta de la consellera d'Agricultura, Medi Ambient, Canvi Climàtic i Desenvolupament Rural i amb la deliberació prèvia del Consell, en la reunió del dia 24 de juliol de 2015,  
  
  
DECRETE  
  
Article 1  
El cessament com a vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana dels membres següents, a qui s'agraïxen els servicis prestats:  
Alfredo González Prieto  
José Alberto Comos Guillem  
Vicente Peiró Ibáñez  
Ignacio Ventura García  
Victoriano Sánchez-Barcáiztegui Moltó  
José Miguel Ferrer Arranz  
Salvador Manuel Enguix Morant  
Luisa Pastor Lillo  
Héctor Folgado Miravet  
José Antonio Redorat Fresquet  
Javier Ferrer Polo  
Article 2  
Nomenar com a vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'Administració de la Generalitat, els membres següents:  
Julià Álvaro Prat  
Julián López Milla  
Clara Ferrando Estrella  
Alfonso Puncel Chornet  
Manuel Aldeguer Sánchez  
Enrique Peris Navarro  
  
Article 3  
Nomenar vicepresident del Consell d'Administració de l'entitat pública esmentada Julià Àlvaro Prat.  
  
Article 4  
De conformitat amb el que disposa l'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, els nous vocals exerciran les seues funcions per un període de quatre anys, sense perjuí que puguen ser nomenats més vegades per períodes de quatre anys, o remoguts en qualsevol moment a proposta de l'Administració que representen, i del seu dret a dimitir o a renunciar a la seua condició.  
  
  
DISPOSICIÓ FINAL  
  
Única. Efectes  
Este decret tindrà efectes des del mateix dia que s'aprove.  
  
  
València, 24 de juliol de 2015  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO